
       (ХР. РАНГЕЛОВА)

ВЪТРЕШНИ ПРАВИЛА
ЗА КОМУНИКАЦИЯ УЧИТЕЛ-РОДИТЕЛ ЧРЕЗ
ЕЛЕКТРОННАТА ПОЩА НА РОДИТЕЛЯ И ЧРЕЗ 
СОЦИАЛНИТЕ МРЕЖИ

I. Общи положения
1. Настоящите Вътрешни правила уреждат реда и начина на осъществяване на комуникация учител в детската градина – родител чрез електронната поща на родителя и чрез социалните  мрежи. 
2. Настоящите Вътрешни правила се разписват на основание чл.208, ал.3, чл.209.1 от ЗПУО.
3. Настоящите Вътрешни правила се разписват, в съответствие с Етичен кодекс на работещите с деца, Раздел III „Морални отговорности към семейството“. 
II. Процедура за осъществяване на комуникация
1. Всяка група обявява своя електронен пощенски адрес на родителската среща или на информационното табло за родителите. Чрез него се изпращат съобщения до родителите на децата от групата. 
2. Родителят, желаещ да получава информация за развитието на детето си и съобщения за дейности и мероприятия, организирани в групата или в детската градина, подава заявление до директора с посочен адрес на електронната си поща. 
3. Получаването на електронен адрес се удостоверява с копие от електронен запис. 
4. Електронен запис е възпроизведено на хартиен носител съобщение до страната ведно с възпроизведения запис /съобщение/. 
5. Съобщението се смята за получено с постъпването му в посочената от дадената страна информационна система. 
6. Ако поради техническа причина или поради характера на съответното съобщение, то не може да бъде изпратено чрез електронната поща, а се предоставя в личен разговор с родителя или чрез писмо с обратна разписка на посочения от родителя настоящ адрес. 
7. При промяна на електронния адрес, едната страна незабавно уведомява другата страна. 
III. Процедура за осъществяване на публикациите 
1. На родителите е осигурена възможност за информиране относно дейности и мероприятия в детската градина чрез Сайт и Фейсбук страница. 
2. Сайтът и Фейсбук страницата се администрират от педагогически специалист, председател на Комисия за връзки с обществеността. 
3. Адресът на Сайта и наименованието на Фейсбук страницата се поставят на информационните табла за родителите по групите за сведение. 
4. На родителите се предоставя възможност да:
4.1. Коментират публикациите;
4.2. Споделят публикациите;
4.3. Реагират според предоставените от Фейсбук възможности.
5. Позволяват се публикации от посетители след одобрение от администратора. 
6. Недопустимо е поставянето на материали с цел реклама на фирми и институции. 
7. Администраторът следи за спазването на правилата. Нарушилият ги участник бива отстранен и блокиран, а публикацията изтрита. 
IV. Морални отговорности към семейството
1. Комуникацията учител в детската градина – родител чрез електронната си поща и чрез социалните мрежи, се основава на изискването за зачитане достойнството на детето и семейството като цяло. 
2. Съобщението до родителя се изготвя в точен и коректен вид при зачитане правото на родителя да взема информирано решение за своето дете. 
3. Съдържанието на съобщението е в синхрон с изискването за поддържане на отношения на уважение, доверие и сътрудничество между детската градина и семейството. 
Заключителни разпоредби 
§1. Настоящите вътрешни правила се утвърждават със заповед на директора №43/18.09.2017г.
§2. С настоящите Вътрешни правила се запознават лично срещу подпис учителите на групи. 
§3. Учителите запознават родителите с Вътрешните правила лично срещу подпис ж списък, съхраняващ се в групите. 
§4. Екземпляри от настоящите Вътрешни правила, ведно със заповед за утвърждаването им, се съхраняват в пакета документи към Правилника за дейността на детската градина и към Етичния кодекс на работещите с деца.
§5. Настоящите Вътрешни правила се актуализират при промяна на нормативната уредба или условията в детската градина. 

